CELEX: 62022TN0072
Language: da
Date: 2022-02-04 00:00:00
Title: Sag T-72/22: Sag anlagt den 4. februar 2022 — Interneto žiniasklaidos asociacija m.fl. mod Kommissionen

25.4.2022   
            
            
               DA
            
            
               Den Europæiske Unions Tidende
            
            
               C 171/41
            
         
      Sag anlagt den 4. februar 2022 — Interneto žiniasklaidos asociacija m.fl. mod Kommissionen
      (Sag T-72/22)
      (2022/C 171/56)
      Processprog: engelsk
      
         Parter
      
      
         Sagsøgere: Interneto žiniasklaidos asociacija (Vilnius, Litauen), All Media Lithuania UAB (Vilnius) og All Media Radijas UAB (Vilnius) (ved advokat K. Kačerauskas)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Det fastslås, at søgsmålet kan antages til realitetsbehandling, og at der er grundlag herfor.
               
            
                  —
               
               
                  Den anfægtede skrivelse annulleres i sin helhed.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgerne fremsat et anbringende.
      
                  1.
               
               
                  Det første anbringende om, Kommissionen undlod at foretage en korrekt vurdering af de af sagsøgerne fremlagte oplysninger, og om at den undlod at undersøge de faktiske omstændigheder beskrevet i den klage, som sagsøgerne den 21. juni 2020 indgav til Kommissionen vedrørende ulovlig statsstøtte ydet af det litauiske public service-radio- og tv-selskab VšĮ »Lietuvos Nacionalinis Radijas ir Televizija« hvilket resulterede i, at der overhovedet ikke blev taget hensyn til den faktiske situation, og retlige fejl i Kommissionens skrivelse. En sådan undladelse indebærer en tilsidesættelse af væsentlige formkrav og materielle bestemmelser om den mekanisme for statsstøttekontrol, der er fastsat i artikel 107, stk. 1, TEUF og artikel 108, stk. 3, TEUF. Kommissionens ukorrekte vurdering fremgår navnlig af følgende mangler ved skrivelsen:
                  
                              (i)
                           
                           
                              Kommissionen undlod med den fornødne omhu og i tiltrækkelig grad at tage hensyn til og sammenligne foreneligheden af den støtteordning, der fandtes før den 10. december 1994, med ordningen efter ændringerne i 2015 og 2020 af Republikken Litauens lov om nationalt litauisk radio og tv (herefter »loven om LRT«), hvorved den tilsidesatte et væsentligt formkrav.
                           
                        
                              (ii)
                           
                           
                              Kommissionen tilsidesatte artikel 107, stk. 1, TEUF og artikel 108, stk. 3, TEUF ved ikke at anerkende, at ændringerne i 2015 og 2020 til loven om LRT udgør ændringer af statsstøtteforanstaltningen, som bør koordineres med Kommissionen.
                           
                        
                              (iii)
                           
                           
                              Kommissionen tilsidesatte artikel 107, stk. 1, TEUF og artikel 108, stk. 3, TEUF ved ikke at anerkende, at ændringerne i 2020 til loven om LRT udgør ændringer af statsstøtteforanstaltningen, som bør koordineres med Kommissionen.